2011 වසරේ ලොව හොඳම ක්‍රිකට් ක්‍රීඩකයන් පස්දෙනා අතරටත්, එම වසරේ ජාත්‍යන්තර ක්‍රිකට් පිටියේ පෙරමුණේ පසුවන ක්‍රීඩකයා ලෙසටත් සුප්‍රකට විස්ඩන් සඟරාව මගින් පසුගියදා කුමාර් සංගක්කාර තෝරාගනු ලැබීය.මෙලෙස විස්ඩන් සඟරාවේ එකම වසරකදී සම්මාන 2ක් සඳහා තෝරාගනු ලැබූ ප්‍රථම ක්‍රීඩකයා ලෙස සංගක්කාර ඉතිහාස ගතවේ.ජාත්‍යන්තර ක්‍රිකට් පිටියේ විශිෂ්ටතම පිතිකරුවෙකු මෙන්ම කඩුලු රකින්නෙකු ලෙස ද හඳුන්වන සංගක්කාර 2004 වසරේ විස්ඩන් සඟරාව මගින් වසරේ පෙරමුණ ගත් ක්‍රිකට් ක්‍රීඩකයාට සම්මාන දීම ඇරැඹීමෙන් පසුව සම්මාන 2කට සුදුසුකම් ලැබූ ලොව මුල්ම ක්‍රීඩකයාය.සංගක්කාර 2011 වසරේ දී ජගත් ක්‍රිකට් බිමේ ලකුණු 2267ක් රැස්කර තිබේ.